Оқушылардың ақпараттық мәдениетке танымдық қызығушылықтарын қалыптастыру, информатика пәні бойынша білімді жүйелеу, қарым-қатынас дағдыларын дамыту мақсатында, «Цифрлық әлем» ақпараттық сауаттылық апталығы аясында Р.Асубаев атындағы ЖББ мектебінде апталығы өтті. 1-5 сыныптар арасында суреттер байқауы өтіп, көрме безендірілді. «Механикалық сумо» робототехника сайысына үш команда қатысып, «Бірлік» командасы ұтты. 4-ші сыныптарда «Достық интернет» бойынша саяхат ережелері әңгімеленді. Қазіргі ғылым мен техниканың дамыған заманында әлеуметтік желіде парақшалары бар. **Интернет желісіндегі қауіпсіз мінез-құлық мәдениетімен танысып, желіде таратылатын ақпаратқа сыни көзбен қарауға, ата-анасының рұқсатынсыз желіге жеке ақпаратты салмау туралы айтылды,** Әлеуметтік желідегі достарын және олармен қарым-қатынасын айтып, біраз ережелермен танысты. Болашақта IT мамандығын тандайтын оқушылар көп қызықты дәріс алды. 3-4 сыныптарында «Цифрлық әлем туралы қызықты деректер» атты видеосабақтар өтті. Мұғалімдер, «Ақылды үй» техникаларымен танысып, ой бөлісті. 10-11 сыныптар онлайн «3D серуендеу» видеороликтерді көріп , 360 Panoramas және 360 Panorama Camera редакторларда жұмыс атқарылды. Оқушылар арасында Scratch бағдарламасында анимациялық жобалар құрылып, қорғалды. Растрлық кескіндерді құру және өңдей алу, компьютерлік графика түрлерін ажырата алу мақсатында 3-4 сынып оқушылары Paint бағдарламасын қолданып, компьютерде сурет салды. Әр сынып таңдаған цифрлық техниканың макет үлгілерін жасап ұсынды. Оқушылар арасында қызықты, интеллектуалды сайыстар өткізіліп, жеңімпаздар марапатталды.